CELEX: 22005D0502
Language: el
Date: 2005-06-20 00:00:00
Title: 2005/502/EK: Απόφαση αριθ. 2/2005 του Συμβουλίου σύνδεσης ΕΕ-Ρουμανίας, της 20ής Ιουνίου 2005, για τροποποίηση, μέσω της σύστασης μεικτής συμβουλευτικής επιτροπής μεταξύ της Επιτροπής των Περιφερειών και της ρουμανικής επιτροπής συνδέσμου για τη συνεργασία με την Επιτροπή των Περιφερειών, της απόφασης αριθ. 1/95 για τη θέσπιση του εσωτερικού κανονισμού του Συμβουλίου Σύνδεσης

15.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 184/55
            
         
      ΑΠΌΦΑΣΗ αριθ. 2/2005 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΡΟΥΜΑΝΊΑΣ
   
   της 20ής Ιουνίου 2005
   για τροποποίηση, μέσω της σύστασης μεικτής συμβουλευτικής επιτροπής μεταξύ της Επιτροπής των Περιφερειών και της ρουμανικής επιτροπής συνδέσμου για τη συνεργασία με την Επιτροπή των Περιφερειών, της απόφασης αριθ. 1/95 για τη θέσπιση του εσωτερικού κανονισμού του Συμβουλίου Σύνδεσης
   (2005/502/ΕΚ)
   ΤΟ ΣΥΜΒΟΥΛΙΟ ΣΥΝΔΕΣΗΣ,
   Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός, και της Ρουμανίας αφετέρου (1) και ιδίως το άρθρο 111,
   Εκτιμώντας τα ακόλουθα:
   
               (1)
            
            
               Ο διάλογος και η συνεργασία μεταξύ των περιφερειακών και τοπικών αρχών της Ευρωπαϊκής Κοινότητας και των αντίστοιχων αρχών της Ρουμανίας μπορούν να συνεισφέρουν σε μεγάλο βαθμό στην ανάπτυξη των σχέσεών τους και στην ευρωπαϊκή ολοκλήρωση.
            
         
               (2)
            
            
               Η συνεργασία αυτή φαίνεται σκόπιμο να οργανωθεί στο επίπεδο της Επιτροπής των Περιφερειών, αφενός, και της ρουμανικής επιτροπής συνδέσμου για τη συνεργασία με την Επιτροπή των Περιφερειών, αφετέρου, μέσω της σύστασης Μεικτής Συμβουλευτικής Επιτροπής.
            
         
               (3)
            
            
               Αυτό σημαίνει ότι ο εσωτερικός κανονισμός του Συμβουλίου Σύνδεσης, που θεσπίσθηκε με την απόφαση αριθ. 1/95 (2), πρέπει να τροποποιηθεί αναλόγως,
            
         ΑΠΟΦΑΣΙΖΕΙ:
   Άρθρο 1
   Στον εσωτερικό κανονισμό του Συμβουλίου Σύνδεσης προστίθενται τα ακόλουθα άρθρα:
   
      «Άρθρο 18
      Συνίσταται μεικτή συμβουλευτική επιτροπή (εφεξής καλούμενη “επιτροπή”), η οποία έχει ως έργο να συνδράμει το Συμβούλιο Σύνδεσης στην προώθηση του διάλογου και της συνεργασίας μεταξύ των περιφερειακών και τοπικών αρχών της Ευρωπαϊκής Κοινότητας και των αντίστοιχων αρχών της Ρουμανίας. Ο εν λόγω διάλογος και συνεργασία αποβλέπουν, ιδίως, στα εξής:
      
                  1)
               
               
                  Στην προετοιμασία των ρουμανικών τοπικών αρχών να λειτουργήσουν στο πλαίσιο της μελλοντικής προσχώρησης στην Ευρωπαϊκή Ένωση·
               
            
                  2)
               
               
                  στην προετοιμασία των ρουμανικών τοπικών αρχών να συμμετέχουν στις εργασίες της Επιτροπής των Περιφερειών, μετά την προσχώρηση της Ρουμανίας·
               
            
                  3)
               
               
                  στην ανταλλαγή πληροφοριών σχετικά με τρέχοντα θέματα αμοιβαίου ενδιαφέροντος, ιδίως για τη μέχρι σήμερα κατάσταση όσον αφορά την περιφερειακή πολιτική της ΕΕ και τη διαδικασία της προσχώρησης, καθώς και σχετικά με την προετοιμασία των ρουμανικών τοπικών αρχών για τις εν λόγω πολιτικές·
               
            
                  4)
               
               
                  στην προώθηση ενός πολυμερούς διαρθρωμένου διαλόγου μεταξύ α) των ρουμανικών τοπικών αρχών και β) των περιφερειών των κρατών μελών της ΕΕ, συμπεριλαμβανομένης της δημιουργίας δικτύων σε ειδικούς τομείς όπου οι άμεσες επαφές και η συνεργασία μεταξύ των τοπικών αρχών της Ρουμανίας αφενός, και των περιφερειακών και τοπικών αρχών των κρατών μελών της ΕΕ αφετέρου, θα μπορούσαν να συμβάλλουν αποτελεσματικότερα στην επίλυση συγκεκριμένων προβλημάτων·
               
            
                  5)
               
               
                  στη διοργάνωση τακτικής ανταλλαγής πληροφοριών σχετικά με τη διαπεριφερειακή συνεργασία μεταξύ των τοπικών αρχών της Ρουμανίας και των περιφερειακών και τοπικών αρχών των κρατών μελών·
               
            
                  6)
               
               
                  στην ενθάρρυνση της ανταλλαγής πείρας και γνώσεων στον τομέα της περιφερειακής πολιτικής και των διαρθρωτικών παρεμβάσεων μεταξύ α) των ρουμανικών τοπικών αρχών και β) των περιφερειακών και τοπικών αρχών των κρατών μελών της ΕΕ, ιδίως όσον αφορά την τεχνογνωσία και τις τεχνικές για την προετοιμασία περιφερειακών και τοπικών σχεδίων ή στρατηγικών ανάπτυξης και την αποτελεσματικότερη χρησιμοποίηση των διαρθρωτικών Ταμείων·
               
            
                  7)
               
               
                  στην παροχή συνδρομής προς τις ρουμανικές τοπικές αρχές, μέσω ανταλλαγής πληροφοριών για την πρακτική εφαρμογή της αρχής της επικουρικότητας σε όλους τους τομείς, σε περιφερειακό και τοπικό επίπεδο·
               
            
                  8)
               
               
                  στη συζήτηση οιουδήποτε άλλου σχετικού θέματος που θα προτείνει οιοδήποτε μέρος, όπως μπορεί να προκύψει στο πλαίσιο της εφαρμογής της ευρωπαϊκής συμφωνίας και στο πλαίσιο της προενταξιακής στρατηγικής.
               
            Άρθρο 19
      Η επιτροπή αποτελείται από οκτώ αντιπροσώπους της Επιτροπής των Περιφερειών, αφενός, και οκτώ αντιπροσώπους της ρουμανικής επιτροπής συνδέσμου για τη συνεργασία με την Επιτροπή των Περιφερειών, αφετέρου. Διορίζεται ισοδύναμος αριθμός αναπληρωματικών μελών.
      Η επιτροπή ασκεί τις δραστηριότητές της βάσει διαβουλεύσεων με το Συμβούλιο Σύνδεσης ή με δική της πρωτοβουλία, όσον αφορά την προώθηση του διαλόγου μεταξύ των περιφερειακών και τοπικών αρχών.
      Η επιτροπή μπορεί να προβαίνει σε συστάσεις προς το Συμβούλιο Σύνδεσης.
      Τα μέλη επιλέγονται έτσι ώστε να εξασφαλίζεται ότι η επιτροπή αντικατοπτρίζει κατά το δυνατόν πιστά τα διάφορα επίπεδα των περιφερειακών και τοπικών αρχών της Ευρωπαϊκής Κοινότητας και της Ρουμανίας.
      Η επιτροπή θεσπίζει τον εσωτερικό της κανονισμό.
      Η επιτροπή συγκαλείται με τη συχνότητα που καθορίζεται στον εσωτερικό της κανονισμό.
      Η επιτροπή συμπροεδρεύεται από ένα μέλος της Επιτροπής των Περιφερειών και από ένα μέλος της ρουμανικής επιτροπής συνδέσμου για τη συνεργασία με την Επιτροπή των Περιφερειών.
      Άρθρο 20
      Η Επιτροπή των Περιφερειών αφενός, και η ρουμανική επιτροπή συνδέσμου για τη συνεργασία με την Επιτροπή των Περιφερειών αφετέρου, αναλαμβάνουν τις αντίστοιχες δαπάνες συμμετοχής τους στις συνεδριάσεις της επιτροπής, τόσο όσον αφορά τα έξοδα προσωπικού, ταξιδιού και διαμονής, όσο και τα ταχυδρομικά έξοδα και τα έξοδα τηλεπικοινωνιών.
      Τα έξοδα της διερμηνείας κατά τις συνεδριάσεις, της μετάφρασης και της αναπαραγωγής εγγράφων επιβαρύνουν την Επιτροπή των Περιφερειών, με εξαίρεση τα έξοδα διερμηνείας ή μετάφρασης προς ή από τα ρουμανικά, τα οποία επιβαρύνουν τη ρουμανική επιτροπή συνδέσμου για τη συνεργασία με την Επιτροπή των Περιφερειών».
   
   Άρθρο 2
   Η παρούσα απόφαση αρχίζει να ισχύει την πρώτη ημέρα του δεύτερου μήνα μετά την ημερομηνία της εκδόσεώς της.
   
      Βρυξέλλες, 20 Ιουνίου 2005.
      
         
            Για το Συμβούλιο Σύνδεσης
         
         
            Ο Πρόεδρος
         
         J. ASSELBORN
         
      
   
   
      (1)  ΕΕ L 357 της 31.12.1994, σ. 2.
   
      (2)  ΕΕ L 171 της 21.7.1995, σ. 41.